Blontai
Blontai (latv. Blonti) – kaimas rytų Latvijoje, Ludzos savivaldybėje, Blontų valsčiuje. Valsčiaus administracinis centras. Kaimas įsikūręs į rytus nuo plento P49 Karsava–Ludza–Ezerniekai. 1945 m. Mėrdzenės valsčiuje buvo įsteigta Blontų kaimo taryba. 1954 m. prie Blontų kaimo prijungtas likviduotas Deglevos kaimas (latv. Degļevas ciems), o 1979 m. dalis Blontų teritorijos buvo prijungta prie Goliševos ir Zvirgzdenės kaimų. 2009–2021 m. Blontai buvo Ciblos savivaldybės administracinis centras. Kaime yra valsčiaus valdybos pastatas, vaikų darželis, biblioteka, bendruomenės centras.